Rahvusvahelisel areenil suurt edu nautiv Anu Tali nimetati Ameerika Ühendriikides Floridas tegutseva Sarasota orkestri muusikaliseks juhiks ja peadirigendiks.
Pärast 18-kuulist otsinguperioodi teatas Sarasota orkester, et Anu Talist saab järgnevaks kaheks hooajaks nende muusikaline juht. Ametlikult hakkab Eesti tuntuim naisdirigent oma töökohustusi täitma 1. augustil.
Tali on orkestri viies muusikaline direktor. Lisaks uuele ametikohale jätkab Tali ka Põhjamaade Sümfooniaorkestri juhtimist.
«Me usume, et Anu suudab Sarasota orkestri uuele tasemele viia ja juhtida kirega üht meie regiooni kultuuripärli,» ütles Sarasota orkestri esindaja Anne Folsom-Smith.
Tali sõlmis orkestriga kolme aasta pikkuse lepingu ning tema juhtimisel jõuavad publikuni esimene ja viies Masterworki kava, mis etenduvad 2013/14. hooajal.